In nomine Domini amen. Cum secundum apostolum omnes quidem homines corporaliter resurgere habent de factis racionem propriis ineuitabiliter reddituri atque secundum meritorum exigenciam remuneracionis stipendia eternaliter adepturi, ob hoc ego Henricus presbiter, antiquus scolasticus Aboensis, de bonis michi a Deo temporaliter concessis per modum qui subsequitur meum condo testamentum. Jn primis lego, in honorem sancti Andree apostoli, altari beati Gregorij **, ante cuius gradus meam eligo sepulturam, bona mea immobilia cum curia jn Luntha situata ac inuentario tali modo confecto, videlicet vj vaccis mulgentibus, duobus bobus domitis in vectigali, vj capris antiquis et totidem ouibus ceterisque vtensilibus curie eiusdem; jnsuper curiam meam in Abo cum suo inuentario, videlicet j majore culcedra, duobus nouis lintheaminibus, j lodice, j tapeto, duobus puluenaribus et j cussino, dicto ørnegat, j mensali, j manitergio, j lauatorio, j pelui, ij caldariis, iij ollis, j craticula, j frixorio, j securi, j vacua lagena ceruisie, duabus dimidiis lagenis, ij amforis stan[n]eis, ij amforis ligneis cum ij doliis et j caldaria de tintinabulo, j mola cum pistrinis instrvmentis; jusuper altari predicto, vt premittitur, imaginem sancti Andree apostoli de triginta marcis, j capellam integram, j breuiarium, emptum pro xiiij marcis, j missale. Jtem prebendatus sepedicti altaris j missam de sancto Andrea et aliam pro fidelibus defunctis qualibet ebdomeda (ͻ: ebdomade) sine diminucione qualibet in vestimento (?)*** sacerdocij plene (ͻ: -no?) dicat, nullatenus omissurus; jtem cuilibet chorali in exequiis funeris mei presencialiter existenti ij (h)oras. Jtem conuentui fratrum predicatorum in Abo iij marchas; jtem domino Magno Alendensi (!) sermones super ewangelia et epistolas per totum annum; jtem fratri Johanni Gladda j calicem viaticum cum lapide altaris consecrato; jtem hospitali j psalterium commune sanctorum et j legendarium cum historiis ab aduentu Dominj vsque ad iiij diem penthecostes; jtem Johanni, dicto Brodherson, vnum librum legis Sudhermannice; jtem colono meo Nicolao j togam duplicatam cum capucio. Jnsuper nouerint vniuersi, quod dilecta soror mea Cristina michi omnimodam prediorum patrimonialium suorum porcionem hereditariam in Linite (ͻ: Luntha) iure perpetuo possidendam et penitus ordinandam resignauit. De me e conuerso curiam meam in Abo, propriis meis sumptibus constrvctam, in qua nunc Elena Bacarris residet, et fundum, quem Thomas Pernuus **** pronunc habet, resumpsit. Ceterum Conrado, dicto Paris, genero ipsius, racione dotalicij cum filia sua Katerina, pro sepedictis prediis jn Luntha xxxv marchas solui, presentibus viris discretis, vt satis constat. Jtem si soror mea hec, que dicta sunt, obseruare quomodo distulerit, michi omnia restituat supradicta cum laboribus et expensis in curia mea memorata Luntha in strvctura domorum inibi tunc consumptis. Ceterem (ͻ: -rum) nouerint vniuersi, quod tempore, quo discretus vir Hennichinus Øslare dilectam sororem meam Cristinam prescriptam in matrimonialem copulam duxit, lx marchas, agrvm Pahimenth, in ornatu vestium, in dotalicio et expensis sibi dedi. Jtem declaro, quod percepcione v marcharum de Luntha deriuandarum et residencia in curia in Abo, quamdiu vixero, personaliter vti volo, cum eciam approbatum in sacris canonibus euidenter inuenitur, quod testamentum tantum morte confirmatur et post mortem immobile perseuerat. Acta et scripta sunt hec anno Dominj mºcccºlº quinto, jn octaua apostolorum Petri et Paulj, sub sigillis reuerendi dominj, dominj Henrici, prepositi Aboensis, Dethmari Lydhinsket, Conradi pictoris meo proprioque sigillo jn huius rei euidenciam firmiorem. Jtem seniori conuiuij beati Nicolai j mensale pro tabulo suo, quod Conradus pictor exhibebit. Jtem filio eiusdem Conradi v libros decretales cum apparatu et omnibus libris veteris artis cum suis scriptis et glosis.